open-index/open-wikipedia-markdown huggingface dataset:
Βρύαξις

[μικρογραφία|Προτομή του [Σέραπις|Σεράπη. Ρωμαϊκό αντίγραφο του πρωτότυπου γλυπτού από τον Βρύαξι.]]
Ο** Βρύαξις** (περ. 350 π.Χ.), ή **Βρύασσις**,  ήταν Έλληνας γλύπτης. Δημιούργησε τα γλυπτά της βόρειας πλευράς του μαυσωλείου του Μαυσώλου στην Αλικαρνασσό, που ανατέθηκε από τη βασίλισσα Αρτεμισία Β´ τηςΚαρίας στη μνήμη του αδελφού και ταυτόχρονα συζύγου της, Μαυσώλου. Οι άλλοι τρεις μεγάλοι γλύπτες της εποχής τους, ο Λεωχάρης, ο Σκόπας και ο Τιμόθεος, ήταν υπεύθυνοι για μια πλευρά του τάφου ο καθένας. Ο τάφος ολοκληρώθηκε τρία χρόνια μετά το θάνατο του Μαυσώλου και ένα χρόνο μετά το θάνατο της Αρτεμισίας. Μερικοί συγγραφείς ισχυρίζονται ότι ο Βρύαξις φιλοτέχνησε ένα διάσημο κολοσσιαίο άγαλμα του Σέραπη στο ναό της Αλεξάνδρειας, ωστόσο, σύμφωνα με τον Μιχαέλις, ο Αθηνόδωρος ο Σάνδωνος επισήμανε ρητά ότι ο Βρύαξις που συνδέεται με το άγαλμα στην Αλεξάνδρεια, πρόκειται απλώς για έναν συνονόματο τους διάσημου Βρύαξι. Τα έργα του Βρύαξι περιλαμβάνουν ένα χάλκινο άγαλμα του Σελεύκου, βασιλιά της Συρίας, 5 τεράστια αγάλματα στη Ρόδο, και ένα άγαλμα του Απόλλωνα στη Δάφνη κοντά στην Αντιόχεια.

## Παραπομπές


## Εξωτερικοί σύνδεσμοι
* 

Κατηγορία:Έλληνες γλύπτες
Βρυαξις
Προολυμπιακό τουρνουά καλαθοσφαίρισης ανδρών 2012

Το **προολυμπιακό τουρνουά καλαθοσφαίρισης ανδρών 2012** ήταν προκριματικό τουρνουά καλαθοσφαίρισης γυναικών της Διεθνούς Ομοσπονδίας Καλαθοσφαίρισης (FIBA) που αποτελούνταν από 12 εθνικές ομάδες, όπου οι τρεις πρώτες ομάδες κέρδισαν από μια θέση στο τουρνουά καλαθοσφαίρισης των Ολυμπιακών Αγώνων του 2012. Πραγματοποιήθηκε το διάστημα 2-8 Ιουλίου 2012. Η Βενεζουέλα φιλοξένησε το τουρνουά στην πόλη του Καράκας.

Έπειτα από την ολοκλήρωση του τουρνουά, η Λιθουανία, η Ρωσία και η Νιγηρία προκρίθηκαν στους Ολυμπιακούς Αγώνες του 2016.

## Επιλογή διοργανώτριας
Μόνο οι χώρες με ομάδες που θα συμμετείχαν με βάση τη θέση τους στα ηπειρωτικά πρωταθλήματα, είχαν τη δυνατότητα να υποβάλουν προσφορές για τη διοργάνωση του τουρνουα. Η Βενεζουέλα επιλέχθηκε αντί της Αγκόλας, της Π.Γ.Δ.Μ. και της Λιθουανίας. Η διοργάνωτρια ορίστηκε σε μια συνεδρίαση του Κεντρικού Διοικητικού Συμβουλίου της FIBA που πραγματοποιήθηκε στις 10-11 Δεκεμβρίου του 2011 στη Μαδρίτη της Ισπανίας.

## Μορφή
Οι 12 ομάδες χωρίστηκαν σε τέσσερις ομίλους (Όμιλοι Α–Δ) για τη φάση των ομίλων. Οι δύο κορυφαίες ομάδες από κάθε όμιλο προκρίθηκαν στη φάση νοκ-άουτ. Οι δύο νικήτριες των ημιτελικών προκρίθηκαν στους Ολυμπιακούς Αγώνες, ενώ οι δύο ηττημένες των προημιτελικών αγωνίστηκαν σε μία επιπλέον φάση για μία επιπλέον θέση στους Ολυμπιακούς Αγώνες.

## Συμμετοχές
Μετείχαν οι ομάδες από κάθε ηπειρωτική ζώνη της FIBA που δεν κατάφεραν να προκριθούν απευθείας στους Ολυμπιακούς Αγώνες.

* Αφρικανικό Πρωτάθλημα 2011
** 
** 
* Αμερικανικό Πρωτάθλημα 2011
** 
** 
** 
* Ασιατικό Πρωτάθλημα 2011
** 
** 

* Ευρωμπάσκετ 2011
** 
** 
** 
** 
* Πρωτάθλημα Ωκεανίας 2011
** 

## Κλήρωση
Η κλήρωση πραγματοποιήθηκε στις 31 Ιανουαρίου του 2012 στο Καράκας.

## Φάση των ομίλων
Όλες οι ώρες είναι τοπικές (UTC−04:30)

### Όμιλος Α

### Όμιλος Β

### Όμιλος Γ

### Όμιλος Δ

## Knockout stage

### Ημιτελικά

### Ημιτελικά

### Αγώνας για την 3η θέση

## Τελική κατάταξη

## Παραπομπές


## Εξωτερικοί σύνδεσμοι
* 

Καλαθοσφαιριση
Supercalifragilisticexpialidocious

Το **Supercalifragilisticexpialidocious** (προφορά: *[[ΔΦΑ|suːpərˌkælᵻˌfrædʒᵻˌlɪstɪkˌɛkspiːˌælᵻˈdoʊʃəs]]*) είναι ένα τραγούδι των αδερφών Σέρμαν, Ρόμπερτ και Ρίτσαρντ, και συμπεριλήφθηκε στο soundtrack της ταινίας *[[Μαίρη Πόππινς (ταινία)|Mary Poppins]],* το 1964. Το τραγούδι το ερμήνευσαν οι Τζούλι Άντριους και Ντικ Βαν Ντάικ. Λόγω του ότι το Μαίρη Πόππινς τοποθετείται στη δεκαετία του 1910, οι συνθέτες ήθελαν να δώσουν έναν παρόμοιο τόνο με την εποχή εκείνη. Στη λίστα AFI's 100 Years...100 Songs, το τραγούδι τοποθετήθηκε στην 36η θέση.

## Παραπομπές


## Εξωτερικοί σύνδεσμοι
* 
* "Supercalifragilisticexpealidocious" at the National Institutes of Health, Department of Health & Human Services (NIEHS). 
* ''Mary Poppins'' (1964) at *Reel Classics*; features "Multimedia Clips": incl. Mary Poppins Highlights: "Supercalifragilisticexpealidocious!"

Κατηγορία:Τραγούδια του 1964
Κατηγορία:Singles του 1964
Over the Rainbow

Το **Over the Rainbow** (*«Πάνω από το ουράνιο τόξο»*, συχνά αναφέρεται και ως **Somewhere over the Rainbow**,  *«Κάπου πάνω από το ουράνιο τόξο»*) είναι μία μπαλάντα του Χάρολντ Άρλεν, σε στίχους Γιπ Χάρμπεργκ, που συμπεριλήφθηκε στην ταινία *[[Ο Μάγος του Οζ (ταινία)|Ο Μάγος του Οζ]]*, του 1939. Τραγουδήθηκε πρώτη φορά από την Τζούντι Γκάρλαντ. Το τραγούδι κέρδισε Όσκαρ Καλύτερου Πρωτότυπου Τραγουδιού και έκτοτε έγινε το σήμα κατατεθέν τραγούδι της Τζούντι Γκάρλαντ. Το τραγούδι στη λίστα AFI's 100 Years...100 Songs, τοποθετήθηκε στην πρώτη θέση.
[thumb|right|Η Τζούντι Γκάρλαντ τραγουδά το «Over the Rainbow» στην ταινία. Η ίδια ήταν 17 ετών κατά την πρεμιέρα της ταινίας και με τον ηγετικό ρόλο της μικρής Ντόροθι Γκέιλ κέρδισε την παγκόσμια αναγνώριση, μαζί και με ένα [Όσκαρ Ανηλίκων (το Όσκαρ αυτό μετά το 1961 καταργήθηκε) και μία δισκογραφική επιτυχία με το τραγούδι της «Over the Rainbow», κερδίζοντας τις καρδιές εκατομμυρίων ανθρώπων.]]

Στα πέντε λεπτά μετά την έναρξη της ταινίας, η Ντόροθι (Τζούντι Γκάρλαντ) τραγουδά το τραγούδι αφού δεν κατάφερε προηγουμένως να πείσει τη θεία Εμ, τον θείο Χένρι και τους αγρότες να ακούσουν την ιστορία της για ένα δυσάρεστο περιστατικό που αφορούσε τον σκύλο της, τον Τότο, και την γεροντοκόρη της πόλης, τη δεσποινίδα Γκουλτς (Μάργκαρετ Χάμιλτον). Η θεία Εμ της λέει «βρες για τον εαυτό σου ένα μέρος όπου δεν θα μπλέξεις σε μπελάδες». Αυτό την ωθεί να φύγει μόνη της, συλλογιζόμενη στον Τότο: «Κάπου όπου δεν υπάρχει κανένα πρόβλημα. Υποθέτεις ότι υπάρχει ένα τέτοιο μέρος, Toto? Πρέπει να υπάρχει. Δεν είναι ένα μέρος στο οποίο μπορείς να φτάσεις με πλοίο ή τρένο. Είναι πολύ, πολύ μακριά. Πίσω από το φεγγάρι, πέρα από τη βροχή» (rain), οπότε αρχίζει να τραγουδάει «Κάπου πάνω από το ουράνιο τόξο» («Somewhere over the Rainbow»).

## Παραπομπές


## Εξωτερικοί σύνδεσμοι

* The Judy Garland Online Discography

Κατηγορία:Τραγούδια του 1939
Κατηγορία:Τραγούδια βραβευμένα με Όσκαρ Καλύτερου Πρωτότυπου Τραγουδιού
Κατηγορία:Τραγούδια γραμμένα για ταινίες
Singin' in the Rain (τραγούδι)

Το **Singin' in the Rain** είναι τραγούδι του Νάτσιο Χερμπ Μπράουν, σε στίχους Άρθουρ Φριντ, το οποίο κυκλοφόρησε το 1929. Αργότερα, συμπεριλήφθηκε στο soundtrack της μουσικής ταινίας *[[Τραγουδώντας στη βροχή]]*, του 1952 και απέκτησε φήμη. Στην ταινία το ερμηνεύει ο Τζιν Κέλι. 

Η ακριβής ημερομηνία πρώτης εκτέλεσης δεν είναι γνωστή. Στη λίστα του Αμερικανικού Ινστιτούτου Κινηματογράφου, *[[AFI's 100 Years...100 Songs]]*, τοποθετήθηκε στην τρίτη θέση. Το τραγούδι έχει υποστεί αρκετές διασκευές, μερικές από αυτές μάλιστα, κυκλοφόρησαν και ως single, καταφέρνοντας να μπουν σε chart. Όπως, για παράδειγμα, η διασκευή των Mint Royale (το 2005), των Sheila (and) B. Devotion (το 1975) και του Taco (το 2010).

## Παραπομπές


Κατηγορία:Τραγούδια του 1929
Κατηγορία:Βροχή
Φράνσις Σμιθ (αγνοούμενο πρόσωπο)

Η **Φράνσις Σμιθ **(Frances St. John Smith) (1910&#x2013;1928) ήταν μια πρωτοετής φοιτήτρια του Κολέγιου Σμιθ η οποία εξαφανίστηκε τον Ιανουάριο του 1928. Το πτώμα της βρέθηκε στις 29 Μαρτίου του 1929 στον Ποταμό Κονέκτικατ, κοντά στο Longmeadow,Μασαχουσέτη. 

Το πτώμα της Σμιθ αναγνωρίστηκε από το χαρακτηριστικό μέτωπο και από το ύψος, 1.67 με 1.70, τα οποίο ταίριαζαν με τα χαρακτηριστικά της Σμιθ. Αναφορές από την Νέα Υόρκη δήλωσαν ότι οι γονείς της Σμιθ δυσφήμησαν την ταυτοποίηση του πτώματος. Ένας φίλος από το Κολέγιο Σμιθ επιβεβαίωσε ότι η Σμιθ φορούσε ένα ασημένιο μασελάκι για να ισιώσει τα δόντια της, παρόμοιο με ένα που βρήκαν οι αρχές στο στόμα του σώματος. Ο οδοντίατρος της Σμιθ ήταν επίσης σε θέση να παρέχει την οδοντικά εξαρτήματά της τα οποία αντιστοιχούσαν με το πτώμα.

Η αναζήτηση για την Σμιθ έφτασε και σε μοναστήρια στο Κεμπέκ του Καναδά και στο Παρίσι της Γαλλία, όπου διέμενε η θεία της.

Η Σμιθ είναι θαμμένη στο νεκροταφείο Wildwood στο Amherst της Μασαχουσέτης.

## Παραπομπές


Κατηγορία:Αμερικανοί
Σφαγή της Μπορόβας

μικρογραφία|Ο χώρος του μνημείου των θυμάτων στη Μπορόβα.
Ως **σφαγή της Μπορόβας** αναφέρεται η μαζική εκτέλεση 107 κατοίκων του χωριού Μπορόβα Κορυτσάς της Αλβανίας που πραγματοποιήθηκε στις 6 Ιουλίου του 1943 από τα γερμανικά στρατεύματα Κατοχής ως αντίποινα για τη δράση των Αλβανών παρτιζάνων, με την πλειοψηφία των θυμάτων να αποτελείται από γυναικόπαιδα και ηλικιωμένους.

## Ιστορικό

### Η μάχη της Μπορόβας
Το απόγευμα της 6ης Ιουλίου του 1943, τρεις λόχοι του 98ου συντάγματος και άνδρες του 54ου αναγνωριστικού αποσπάσματος της 1ης Ορεινής Μεραρχίας της Βέρμαχτ δέχτηκαν επίθεση από Αλβανούς αντάρτες του LANÇ τη στιγμή που διέσχιζαν την Μπορόβα. Κατά τη διάρκεια της πολύωρης συμπλοκής - στην οποία ενεπλάκη και γειτονική ιταλική μονάδα - οι Γερμανοί στρατιώτες απέκρουσαν τους αντάρτες μετρώντας απώλειες τεσσάρων τραυματιών.

### Η σφαγή
Αμέσως μετά το τέλος της μάχης, Γερμανοί στρατιώτες των λόχων του 98ου συντάγματος κατευθύνθηκαν προς την Μπορόβα και για αντίποινα σκότωσαν επί τόπου όσους κατοίκους συνάντησαν, πυρπολώντας παράλληλα τα 95 από τα 102 κτίρια του οικισμού (τις οικίες, τις τρεις εκκλησίες, τους δύο νερόμυλους κλπ). Από τους περίπου 500 κατοίκους της Μπορόβας έχασαν τη ζωή τους 107 άτομα - 64 γυναίκες και 43 άνδρες - όλων των ηλικιών και αμφότερων των φύλων. Από τα θύματα, 47 ήταν έως 20 ετών (ανάμεσά τους και ένα βρέφος τεσσάρων μηνών), 37 από 21 ως 60 ετών και άλλα 23 από 61 μέχρι 80.

### Μετά τη σφαγή
Μετά την ολοκλήρωση της σφαγής και της καταστροφής της Μπορόβας οι Γερμανοί στρατιώτες διανυκτέρευσαν σε θέση ανάμεσα στον οικισμό και το γειτονικό Μπαρμάς. Δύο μέρες μετά τη θηριωδία στην Μπορόβα, οι ίδιοι λόχοι προέβησαν στην πυρπόληση του Μπαρμάς και στην εκτέλεση οκτώ κατοίκων του ως αντίποινα για τον τραυματισμό άλλων τριών στρατιωτών από εκρήξεις ναρκών στις 7 και 8 Ιουλίου.

Αρκετές μέρες μετά τη σφαγή, οι αρχές Κατοχής επέτρεψαν στους κατοίκους της Μπορόβας, που στις 6 Ιουλίου απουσίαζαν για λόγους εργασίας είτε στα χωράφια είτε στη γειτονική Ερσέκα, να μεταβούν στο κατεστραμμένο χωριό τους για να προχωρήσουν στην ταφή των θυμάτων.

## Μνήμη
Μετά την απελευθέρωση της Αλβανίας πραγματοποιήθηκε η εκταφή των θυμάτων και η τοποθέτηση των σορών τους στο νεκροταφείο του χωριού. Παράλληλα δημιουργήθηκε μικρό μουσείο ενώ στο νεκροταφείο τοποθετήθηκε ένα χάλκινο έργο χαρακτικής που αναπαριστά τη σφαγή. Το 1999, ο χώρος του μνημείου ανακατασκευάστηκε με τη συνδρομή Γερμανών στρατιωτών που υπηρετούσαν στη δύναμη KFOR του ΝΑΤΟ. Στις 6 Ιουλίου κάθε χρόνου, διεξάγεται επιμνημόσυνη δέηση στη μνήμη των θυμάτων.

## Παραπομπές


## Βιβλιογραφία

* Μάγερ, Χέρμαν Φρανκ (2009). *Αιματοβαμμένο Εντελβάις. Η 1η Ορεινή Μεραρχία, το 22ο Ορεινό Σώμα Στρατού και η εγκληματική δράση τους στην Ελλάδα, 1943-1944*. **Α΄**. Αθήνα: Βιβλιοπωλείον της Εστίας.

Κατηγορία:Σφαγές κατά τον Β΄ Παγκόσμιο Πόλεμο
Κατηγορία:Ιστορία της Αλβανίας κατά τον Β΄ Παγκόσμιο Πόλεμο
Κατηγορία:Νομός Κορυτσάς
Μπερτράντ Αντριέ

Ο **Μπερτράντ Αντριέ** (γαλλικά: *Bertrand Andrieu*, 24 Νοεμβρίου 1761 - 6 Δεκεμβρίου 1822) ήταν Γάλλος χαράκτης μεταλλίων με καταγωγή από το Μπορντώ. Θεωρούνταν ως μια από τις κύριες μορφές της αναγέννησης των καλών τεχνών στη Γαλλία, οι οποίες είχαν παρακμάσει μετά την εποχή του Λουδοβίκου ΙΔ΄. Κατά τα τελευταία 20 έτη της ζωής του ανέλαβε πολλά σημαντικά καλλιτεχνικά έργα μετά από ανάθεση της γαλλικής κυβέρνησης.

## Φωτογραφικό υλικό

Pauline Bonaparte Medal, Three Graces, 1806, France.jpg|Μετάλλιο με τη μορφή της Παυλίνας Βοναπάρτη και τις τρεις Χάριτες, 1806
Bertrand Andrieu - Decoration Commemorating the Birth of the "King of Rome" - Walters 57951 - Back.jpg|Μετάλλιο για τον εορτασμό της γέννησης του *βασιλέα της Ρώμης*, 1811
Napoléon et Marie-Louise par Andrieu.jpg|Μετάλλιο του Ναπολέοντα και της Μαρίας Λουίζας, 1811


## Παραπομπές


## Βιβλιογραφία
* 

## Εξωτερικοί σύνδεσμοι
* 

Κατηγορία:Γάλλοι χαράκτες
Κόιντος Πομπώνιος Μούσας

Ο **Κόιντος Πομπώνιος Μούσας** (λατινικά: *Quintus Pomponius Musa*, 1ος αιώνας π.Χ.) ήταν πολιτικός, δικαστής, και τραπεζίτης με καταγωγή από την Ρώμη κατά την περίοδο της Ρωμαϊκής Δημοκρατίας, και μέλος της φυλής των Πομπονίων. 

## Μούσες
Ήταν επίσης χρηματιστής (μπορούσε να εκδώσει τα δικά του νομίσματα) και είναι κυρίως γνωστός για τα 10 σχέδια ρωμαϊκών δηναρίων που παρήγαγε με αναπαραστάσεις των Μουσών το 56 π.Χ., κάνοντας παράλληλα λογοπαίγνιο με το επώνυμο του. Σε όλα τα νομίσματα υπάρχει η αναπαράσταση του Απόλλωνα από τη μια πλευρά, και στην άλλη η παράσταση της αντίστοιχης Μούσας.

### Εννέα Μούσες

[μικρογραφία|Το νόμισμα του [Ηρακλής (μυθολογία)|Ηρακλή Μουσαγέτη]]

### Ηρακλής Μουσαγέτης
Τα 9 από αυτά αντιστοιχούσαν στις 9 μούσες, και το 10ο στον *Ηρακλή Μουσαγέτη* (*HERCULES MUSARUM* ή *MUSAGETES*) μια εξειδικευμένη παράσταση του Ηρακλή ως καθοδηγητή των Μουσών, κάτι που φαίνεται πως προκύπτει από ένα συγκρότημα αγαλμάτων το οποίο είχε μεταφερθεί από την Ελλάδα στη Ρώμη με τις Μούσες και τον Ηρακλή.

## Παραπομπές



Κατηγορία:Ρωμαίοι πολιτικοί
Ζβόλε

Το **Ζβόλε** () είναι πόλη και δήμος της Ολλανδίας, πρωτεύουσα της επαρχίας Οφεράισσελ. Η πόλη το 2014 είχε 123.507 κατοίκους. Βρίσκεται περίπου 80 χιλιόμετρα βορειοανατολικά του Άμστερνταμ, επί των όχθεων του ποταμού Ζβάρτε.

## Ιστορία
Αρχαιολογικά ευρήματα υποδεικνύουν ότι η περιοχή του Ζβόλε κατοικείται για χιλιετίες. Ένα ξύλινο ανάχωμα ανακαλύφθηκε στο προάστιο Ζβόλε-Ζάιντ το 1993 και υπολογίστηκε ότι χρονολογείται από την εποχή του ορείχαλκου. Τη ρωμαϊκή εποχή, η περιοχή κατοικούνταν από τους Σαλίους Φράγκους. Η σύγχρονη πόλη ιδρύθηκε περίπου το 800 μ.Χ. από Φρίζιους εμπόρους και στρατιώτες του Καρλομάγνου.

Το όνομα Ζβόλε προέρχεται από τη λέξη *Suolle*, η οποία σημαίνει λόφος. Αναφέρεται σε ένα ύψωμα ανάμεσα στα τέσσερα ποτάμια που περιβάλλουν την πόλη, τους Έισελ, Φεχτ, Αα και Ζβάρτε Βάτερ. Το ύψωμα αυτό ήταν η μόνη έκταση γης η οποία παρέμενε πάνω από την επιφάνεια των υδάτων κατά τις συχνές πλημμύρες των ποταμών. Το Ζβόλε δημιουργήθηκε πάνω σε αυτό το ύψωμα.

Στις 31 Αυγούστου 1230, ο επίσκοπος της Ουτρέχτης έδωσε στο Ζβόλε δικαιώματα πόλης. Το Ζβόλε έγινε μέλος της Χανσεατικής Ένωσης το 1294 και το 1361 συμμετείχε στον πόλεμο ανάμεσα στη Χανσεατική Ένωση και τον Βάλντεμαρ Δ΄ της Δανίας. Με τη συνθήκη του Στράλσουντ το 1370, στο Ζβόλε δόθηκε ένα φίττε, μια εμπορική αποικία, στη Σκάνια, τότε μέρος της Δανίας. Η χρυσή περίοδος του Ζβόλε ήταν ο 15ος αιώνας. Ανάμεσα στο 1402 και το 1450, η παραγωγή της πόλης εξαπλασιάστηκε. Οι τοπικοί ευγενείς έκαψαν το Ζβόλε δύο φορές, το 1324 και το 1361.

Στις αρχές του 20ού αιώνα, το Ζβόλε είχε σημαντικό εμπόριο μέσω των ποταμών, μεγάλη ψαραγορά και μια από τις μεγαλύτερες αγορές βοοειδών στην Ολλανδία. Σημαντικές βιομηχανίες ήταν η παραγωγή βαμβακιού, τα χαλυβουργεία, η κατασκευή βαρκών, οι βαφές, η κατασκευή σκοινιών και η παρασκευή αλατιού.

Στις 13 Απριλίου 1945, στο τέλος του Β΄ Παγκοσμίου Πολέμου, το Ζβόλε απελευθερώθηκε από τον Καναδό στρατιώτη Λεό Μαζόρ, ο οποίος μόνος του έληξε τη γερμανική κατοχή.

## Αξιοθέατα
Η εκκλησία του Αγίου Μιχαήλ (Sint Michaëlskerk) γνωστή και ως Grote (μεγάλη) ανακαινίστηκε στο πρώτο μισό του 15ου αιώνα και σώζεται μέχρι σήμερα. Η εκκλησία περιλαμβάνει ένα πλούσια διακοσμημένο ξυλόγλυπτο άμβωνα, έργο του Άνταμ Στράες φαν Βάιλμπορχ (περίπου το 1620) και εκκλησιαστικό όργανο από το 1721. Άλλα αξιοθέατα της πόλης περιλαμβάνουν την εκκλησία της Ανάληψης της Θεοτόκου (Onze Lieve Vrouwe ten Hemelopneming-basilica), η οποία χρονολογείται από το 1399. Το κωδωνοστάσιό της, γνωστό ως Peperbus (πιπεριέρα), είναι ένα από τα ψηλότερα στην Ολλανδία. Το εκσυγχρονισμένο δημαρχείο κατασκευάστηκε αρχικά το 1448. Άλλα αξιοθέατα περιλαμβάνουν τα τείχη της πόλης, τον Mosterdmakerstoren (πύργου των παρασκευαστών μουστάρδας) και το μοναστήρι των Δομινικανών.

## Παραπομπές


## Εξωτερικοί σύνδεσμοι
* 

κατηγορία:Πόλεις της Ολλανδίας
Κατηγορία:Οφερέισελ
Κατηγορία:Μέλη της Χανσεατικής Ένωσης
Κολοκόλο

Το **Κολοκόλο** (*Leopardus colocolo*), είναι μία μικρό, ριγέ αιλουροειδές, που απαντάται στην δυτική πλαγιά των Άνδεων, στη κεντρική και βόρεια Χιλή.Μέχρι πρόσφατα, συμπεριλαμβανόταν στην Αγριόγατα της Πάμπας (*Leopardus pajeros*) και στον Αγριόγατο του Παντανάλ (*Leopardus braccatus*), αλλά διαχωρίστηκε λόγω κρανιακών μετρήσεων και της εξωτερικής εμφάνισης.Μερικοί τα θεωρούν ως υποείδη του Κολοκόλο.

## Περιγραφή - Οικότοποι

Το Κολοκόλο, είναι μία μικρή, βαριά γάτα.Το μήκος του σώματός της, κυμαίνεται από 56 έως 67 cm, με μήκος ουράς από 29 έως 32 cm, ενώ ζυγίζει περίπου 3 κιλά.Τα δύο υποείδη, διαχωρίζονται λόγω του τριχώματός τους.Το υποείδος *L. c. colocolo*, έχει κοκκινωπές ή σκούρες γκρίζες ρίγες στα πλευρά, στα μάγουλα, στα αυτιά, ενώ η ουρά τους έχει μαύρη άκρη με 4 ή 5 δακτύλιους.Τα πόδια τους, έχουν σκούρες καφέ ρίγες, το στήθος τους έχει μαύρες κηλίδες με υπόλευκο χρώμα.Ζει στην κεντρική Χιλή, σε υποτροπικά, ξηρά δάση σε υψόμετρο έως τα 1800 μέτρα.Το υποείδος *L. c. wolffsohni*, έχει μεγάλες κοκκινωπές - καφέ κηλίδες στα πλευρά, σκούρο χρώμα στα αυτιά και 8 δακτύλιους στην ουρά.Οι ρίγες στα πόδια του, έχουν σκούρα καφέ ή ολόμαυρο χρώμα.Ζει στο βόρειο τμήμα της Χιλής σε θαμνώνες.Από τα δύο δείγματα του υποείδους, το ένα βρέθηκε σε υψόμετρο μεταξύ 2000 και 4000 μέτρων και τα άλλο στα 4100 μέτρα.

Εξωτερικά, το Κολοκόλο, διαφέρει από την Αγριόγατα της Πάμπας όσον αφορά το μέγεθος, το χρώμα και τα σχέδια του τριχώματος.Μερικές Αγριόγατες της Πάμπας, είναι τόσο μεγάλες όσο και το Κολοκόλο, ενώ κάποια υποείδη της, έχουν το ίδιο χρώμα με το υποείδος *L. c. wolffsohni*.

## Συμπεριφορά
thumb|left|200px|Ο χάρτης κατανομής του Κολοκόλο, μαζί με την Αγριόγατα της Πάμπας και τον Αγριόγατο του Παντανάλ

Λίγα είναι γνωστά για το κυνήγι και τις διατροφικές συνήθειες του Κολοκόλο.Ωστόσο, πιστεύεται ότι τρώει κυρίως μικρά θηλαστικά, πουλιά, ινδικά χοιρίδια, τρωκτικά, λαγούς και πέρδικες.Ορισμένοι, θεωρούν ότι είναι νυκτόβια ζώα, ενώ άλλοι πιστεύουν ότι είναι ημερόβια.

Το Κολοκόλο, γεννάει, κάθε φορά, 1 ή 2 και μερικές φορές 3 γατάκια.Τα γατάκια, ζυγίζουν 130 γρ., κατά τη γέννησή τους.Ο μέσος όρος ζωής είναι τα 9 χρόνια, αλλά μπορούν να ζήσουν μέχρι και 16 χρόνια.

## Υποείδη

Το Κολοκόλο, έχει δύο υποείδη:

**Leopardus colocolo colocolo*
**Leopardus colocolo wolffsohni*

Κατηγορία:Αιλουροειδή
Κατηγορία:Αιλουρίδες
Κατηγορία:Θηλαστικά της Νότιας Αμερικής
Χέντρικ Άντρισσεν

Ο **Χέντρικ Αντρισσεν** (φλαμανδικά: **Hendrick Andriessen**, 1607–1655) ήταν Φλαμανδός ζωγράφος νεκρών φύσεων της τεχνοτροπίας του μπαρόκ.

## Βιογραφία
Σύμφωνα με τον Κορνέλις ντε Μπι γεννήθηκε στην Αμβέρσα και απεβίωσε στη Ζηλανδία. Ήταν γνωστός ως *Mancken Heyn* (κουτσός Χέιν), αν και οι πίνακές του έχαιραν μεγάλης εκτίμησης και «δεν ήταν καθόλου χωλοί». Έγινε μέλος στη Συντεχνία του Αγίου Λουκά της Αμβέρσας το 1637.

Είναι κυρίως γνωστός ως ζωγράφος νεκρών φύσεων, οι περισσότερες από τις οποίες εμπίπτουν στην κατηγορία «Βάνιτας». Πολλοί πίνακες που στο παρελθόν είχαν αποδοθεί στον Πίτερ φαν ντερ Βίλλινγκεν σήμερα έχουν αποδοθεί στον Άντρισσεν. Τα έργα του είναι, συνήθως, δημιουργημένα με λάδι σε καμβά.

## ''Ήσυχη ζωή Βάνιτας''
Ένα από τα πλέον διάσημα έργα του, δημιουργημένο με λάδι σε καμβά, τιτλοφορείται ως «*Ήσυχη ζωή Βάνιτας» και πιστεύεται ότι αποτελεί αναφορά στη θανάτωση του βασιλέα Καρόλου Α΄ με αποκεφαλισμό, ιδιαίτερα καθώς απεικονίζει κρανίο με κορώνα και σκήπτρο καθώς και άλλα σχετικά αντικείμενα*.

## Παραπομπές


## Εξωτερικοί σύνδεσμοι

## Περαιτέρω ανάγνωση
* 
* The Collection of Dutch and Flemish Still-Life Paintings Bequeathed by Daisy Linda Ward ... By Fred G. Meijer; P. 154.

Κατηγορία:Φλαμανδοί ζωγράφοι
Αθανάσιος Δημόπουλος

Ο **Αθανάσιος-Μελέτιος Δημόπουλος** (1961) είναι Έλληνας ιατρός παθολόγος, πανεπιστημιακός, πρώην υπουργός και τέως Πρύτανης του Εθνικού και Καποδιστριακού Πανεπιστημίου Αθηνών. 

Γεννήθηκε το 1961 στο Παρίσι. Το 1979 αποφοίτησε από τη Βαρβάκειο Σχολή και το 1985 από την Ιατρική Σχολή του Πανεπιστημίου Αθηνών και είναι παθολόγος με εξειδίκευση στην Αιματολογία και στην Ογκολογία. Το 1988 έγινε διδάκτορας του Πανεπιστημίου Αθηνών και από το 1994 διδάσκει στην Ιατρική Αθηνών, ενώ έχει διατελέσει και πρόεδρός της. Έχει διδάξει επίσης στο Πανεπιστήμιο του Τέξας. Από τον Φεβρουάριο του 2015 έως τον Αύγουστο του 2023 διετέλεσε πρύτανης του Εθνικού και Καποδιστριακού Πανεπιστημίου Αθηνών. Είναι γιος του Κωνσταντίνου Δημόπουλου, ο οποίος είχε διατελέσει και εκείνος πρύτανης του Πανεπιστημίου Αθηνών.

## Πολιτική σταδιοδρομία
Στην υπηρεσιακή κυβέρνηση της Βασιλικής Θάνου διετέλεσε υπουργός Υγείας.

Από τον Οκτώβριο του 2016 συμμετέχει στην Επιτροπή Διαλόγου για τη Συνταγματική Αναθεώρηση.

## Παραπομπές


## Εξωτερικοί σύνδεσμοι
*Ιστοσελίδα στην Ιατρική Αθηνών 
*Συνοπτικό βιογραφικό σημείωμα
*Άρθρα του Αθανάσιου-Μελετίου Δημόπουλου στην εφημερίδα *[[Τα Νέα]]*

Κατηγορία:Απόφοιτοι της Ιατρικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες παθολόγοι
Κατηγορία:Έλληνες ογκολόγοι
Κατηγορία:Έλληνες αιματολόγοι
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες πανεπιστημιακοί του 20ού αιώνα
Κατηγορία:Πρυτάνεις Εθνικού και Καποδιστριακού πανεπιστημίου Αθηνών
Κατηγορία:Έλληνες υπουργοί Υγείας
Κατηγορία:Έλληνες ιατροί του 20ού αιώνα
Κατηγορία:Έλληνες ιατροί του 21ου αιώνα
Ρωσική Ομοσπονδία Στίβου

Η **Ρωσική Ομοσπονδία Κλασσικού Αθλητισμού** (ρωσικά: Всероссийская федерация лёгкой атлетики, ВФЛА) είναι ο επίσημος φορέας για το άθλημα του στίβου στη Ρωσία.

Η ВФЛА είναι η εθνική ομοσπονδία μέλος για τη Ρωσία στη Διεθνή Ομοσπονδία Στίβου (IAAF) και την Ευρωπαϊκή Ένωση Στίβου (EAA). Επί του παρόντος, λόγω των θεμάτων που αφορούν το ντόπινγκ, έχει αποβληθεί από τους προαναφερθέντες οργανισμούς.

## Παραπομπές


## Εξωτερικοί σύνδεσμοι
* 

Κατηγορία:Στίβος στη Ρωσία
Κατηγορία:Αθλητικές οργανώσεις
Στράτευμα

thumb|Στρατεύματα ανά τον κόσμοΟ **στρατός** ή αλλιώς **στράτευμα** είναι το σύνολο των οργανωμένων δυνάμεων που σκοπό έχουν την διεξαγωγή πολέμου. Τα στρατεύματα χωρίζονται ανάλογα με το πεδίο των επιχειρήσεων τους σε: Στρατός Ξηράς, Πολεμική Αεροπορία και Πολεμικό Ναυτικό. Κάθε πεδίο έχει δική του ιεραρχία, προσωπικό και στολή. Συνήθως τα στρατεύματα διαφορετικών πεδίων συναντώνται είτε σε παρελάσεις εν καιρώ ειρήνης, είτε σε θέατρα επιχειρήσεων εν καιρώ πολέμου. Τα στρατεύματα αναγνωρίζονται από πολλούς ως η αμυντική συγκρότηση ενός έθνους.

## Ιεραρχία των Στρατευμάτων
μικρογραφία|406x406εσ|Ελληνικό Πολεμικό Στράτευμα πεζικού.
Τα στρατεύματα σε όλα τα κράτη έχουν την ίδια ιεραρχία:

## Δείτε επίσης
*Στρατιωτική θητεία στην Ελλάδα
*Στρατολόγηση στον κόσμο
* Στρατιωτική οργάνωση
*Στρατιωτική υπηρεσία ανά χώρα
*Στρατιωτική ιστορία
*Αντιρρησίας συνείδησης
*Μισθοφόρος
*Πολιτοφυλακή
*Πόλεμος

## Πηγές
* http://www.army.gr/default.php?pname=Credentials&la=1 

## Εξωτερικοί σύνδεσμοι
* 

Κατηγορία:Στρατός
Ελληνορθόδοξη Εκκλησία Ευαγγελισμού της Θεοτόκου (Μανχάταν)

Η **Ελληνορθόδοξη Εκκλησία του Ευαγγελισμού της Θεοτόκου** είναι Ελληνορθόδοξη εκκλησία στο Άπερ Ουέστ Σάιντ του Μανχάταν, επί της συμβολής μεταξύ της Ουέστ Εντ Άβενιου και της Ουέστ 91στ Στριτ.

## Ιστορία
Η εκκλησία ανεγέρθηκε από το αρχιτεκτονικό γραφείο *[[Heins & LaFarge]]* το 1893&ndash;94 ως η **Τέταρτη Πρεσβυτεριανή Εκκλησία**. Η εκκλησία πωλήθηκε σε μια Ελληνορθόδοξη ενορία το 1952.

## Αρχιτεκτονική
Ο λιτός τοίχος της πρόσοψης της εκκλησίας, με φειδωλή, ταυτόχρονα, χρήση λεπτομερειών προερχόμενων από την βενετική γοτθική αρχιτεκτονική και τον Ριτσαρντσονιανό ρομανικό ρυθμό, καθώς και το τετράγωνο γωνιακό κωδωνοστάσιο με το οδοντωτό στηθαίο, το οποίο είναι κοσμημένο με γκαργκόιλ υδρορροές καταδεικνύουν τις ικανότητες του Ρίτσαρντσον. Τα υψηλής αισθητικής βιτρώ πιθανώς να προήλθαν από το το εργαστήριο *Tiffany*, ή ενδεχομένως από τον Τζον ΛαΦαρζ, τον πατέρα του αρχιτέκτονα, κάτι το οποίο θα τα καθιστούσε ως ακόμη σπανιότερα.

## Δείτε επίσης
*Ελληνορθόδοξη Εκκλησία Ευαγγελισμού της Θεοτόκου (Μιλγουόκι), στο Ουισκόνσιν, σχεδιασμένη από τον Φρανκ Λόιντ Ράιτ

## Παραπομπές


## Εξωτερικός Σύνδεσμος
*Ιστοσελίδα της Ενορίας

Κατηγορία:Κτίρια και κατασκευές στη Νέα Υόρκη
Μανχαταν
Άντι Μπίρσακ

Ο **Άντριου Ντένις Μπίρσακ** (*Andrew Dennis "Andy" Biersack*, 26 Δεκεμβρίου 1990), γνωστός και ως Άντι Μπίρσακ, Άντι Σιξ και Άντι Μπλακ, είναι Αμερικανός τραγουδοποιός και πιανίστας. Είναι ιδρυτής και τραγουδιστής στο συγκρότημα Black Veil Brides. Τον Μάϊο του 2014 ξεκίνησε ένα σόλο project με το καλλιτεχνικό όνομα Andy Black και το 2016 έκανε και δικό του δίσκο, το The Shadow Side. Ως παιδί, ο Andy μεγάλωσε ακούγοντας συγκροτήματα όπως οι Kiss και οι Mötley Crüe, από τα οποία επηρεάστηκε σημαντικά και ήθελε να δημιουργήσει μία μπάντα με συνδυασμό των αγαπημένων του συγκροτημάτων. 

## Παραπομπές


## Εξωτερικοί σύνδεσμοι
* 

Κατηγορία:Αμερικανοί πιανίστες
Κατηγορία:Αμερικανοί τραγουδιστές
Κατηγορία:Μουσική στο Οχάιο
Φάνης (7ος αιώνας π.Χ.)

μικρογραφία|250x250εσ|Στατήρας με επιγραφή ''ΦΑΝΕΟΣ ΕΜΙ ΣΗΜΑ''
μικρογραφία|250x250εσ|Τρίτη (1/3 στατήρα) με επιγραφή ''ΦΑΝΕΟΣ''

Η ονομασία **Φάνης** αναφέρεται στο αγνώστων άλλων στοιχείων άτομο που έζησε στην Ιωνία ή την Καρία στα τέλη του 7ου αιώνα π.Χ., και ο οποίος κυκλοφόρησε τα πρώτα ελληνικά νομίσματα με επιγραφές, και από τα πρώτα ελληνικά γενικώς, σύντομα έπειτα από τα νομίσματα της Λυδίας τα οποία ήταν τα πρώτα στην ιστορία.

## Περιγραφή
Τα νομίσματα του αποτελούνται από ήλεκτρο, είναι τύπου στατήρα -βάσει των διαβαθμίσεων του βάρους τους-, και χρονολογούνται την περίοδο 625-600 π.Χ.. Αυτά των ολόκληρων στατήρων διαθέτουν την επιγραφή *ΦΑΝΕΟΣ ΕΜΙ ΣΗΜΑ* (με όμικρον, και σε ανεστραμμένη μορφή *ΑΜΗΣ ΙΜΕ ΣΟΕΝΑΦ*), έτσι ως όνομα ερμηνεύεται το *Φάνης* και πως ο ίδιος είναι ο δημιουργός ή ο ηγεμόνας των νομισμάτων αυτών, χωρίς να αποκλείεται ο τονισμός να είναι αλλού και να πρόκειται για *Φανεός* αντί για *Φάνεος*. Τα νομίσματα που αποδίδονται σε αυτόν, διακρίνονται σε 7 υποδιαιρέσεις του στατήρα, και μόνο οι 2 μεγαλύτερες υποδιαιρέσεις αναφέρουν το όνομα του, οι στατήρες και οι *τρίτες* (1/3 του στατήρα), ενώ τα νομίσματα της *ημίεκτης* (1/12) είναι τα πλέον κοινά. Στις *τρίτες* αναφέρεται μόνο *ΦΑΝΕΟΣ*. Τα μικρότερης αξίας νομίσματα αποδίδονται σε αυτόν βάσει της παραστάσεως του ελαφιού η οποία είναι κοινή σε όλα τα νομίσματα.Η παράσταση του ελαφιού, έχει προταθεί πως πιθανώς αποτελεί σύνδεση των νομισμάτων με την πόλη της Εφέσου, καθώς ταυτίζεται με την Άρτεμη η οποία ήταν προστάτιδα της πόλης.

Πρόκειται για εξαιρετικά σπάνια νομίσματα, με μεγάλη χρηματική αξία στην συλλεκτική αγορά, ιδιαίτερα οι στατήρες, όπου το 2015 ένας από αυτούς πωλήθηκε για 280.000 ευρώ σε δημοπρασία στο Μόναχο.

## Ταυτότητα
Δεν υπάρχει κάποιος γνωστός ηγεμόνας στην περιοχή με το όνομα *Φάνης* κατά την περίοδο εκείνη. Έτσι έχουν γίνει διάφορες άλλες υποθέσεις, όπως το ότι πιθανώς ήταν κάποιος πλούσιος έμπορος, ή κάποιος άγνωστος ηγεμόνας, ή ότι η ονομασία αντιστοιχεί όχι σε άτομο αλλά σε κάποια πόλη, ή ακόμα και πως τα νομίσματα αυτά αποτελούσαν ενεπίγραφα αναθήματα εύπορου ιδιώτη προς τον ναό της Αρτέμιδος στην Έφεσο, τοποθεσία όπου έχουν ανακαλυφθεί πολλά αρχαϊκά νομίσματα.

## Νομίσματα

## Δείτε επίσης
* Φείδων

## Παραπομπές


## Εξωτερικοί σύνδεσμοι

* Εξέταση ''τρίτης'' σε υψηλή ανάλυση - Μουσείο του Ισραήλ

Κατηγορία:Ιστορικά νομίσματα
Born to Be Wild

To **Born to Be Wild** είναι ένα τραγούδι του Mars Bonfire, το οποίο ερμηνεύτηκε για πρώτη φορά από το αμερικανικό ροκ συγκρότημα Steppenwolf, ενώ κυκλοφόρησε και σε single το 1968, το τρίτο και πιο επιτυχημένο του παρθενικού τους άλμπουμ. Το single σημείωσε μεγάλη επιτυχία και μπήκε σε αρκετά chart, όπως για παράδειγμα στα καναδικά που έφτασε στο νούμερο 1 και στα αμερικανικά Billboard Hot 100 στο νούμερο 2.

Το κομμάτι στη λίστα του *[[Rolling Stone]]*, Κατάλογος με τα 500 σημαντικότερα τραγούδια όλων των εποχών, τοποθετήθηκε στην 129η θέση. Μεταξύ άλλων μπήκε και στη λίστα του Αμερικανικού Ινστιτούτου Κινηματογράφου, *[[AFI's 100 Years...100 Songs]]* στη θέση 29. Από τη στιγμή της κυκλοφορίας του δεκάδες καλλιτέχνες από διαφορετικά είδη το έχουν διασκευάσει όπως για παράδειγμα ο Μπρους Σπρίνγκστιν, ο Όζι Όζμπορν η Κιμ Γουάιλντ η Έτα Τζέιμς, οι Blue Öyster Cult, οι INXS, οι Status Quo, οι Slade, οι The Cult και οι Slayer, μεταξύ άλλων.

## Παραπομπές

Κατηγορία:Τραγούδια του 1968
Κατηγορία:Τραγούδια των Steppenwolf
Κατηγορία:Τραγούδια του Μπρους Σπρίνγκστιν
Κατηγορία:Τραγούδια του Ozzy Osbourne
Κατηγορία:Singles του 1968
Κατηγορία:Singles του 1985
Κατηγορία:Singles του 2002
Κατηγορία:Singles της Epic Records
Κατηγορία:Singles της RCA Records
Κατηγορία:Τραγούδια γραμμένα για ταινίες
Skyfall (τραγούδι)

Το **Skyfall** είναι ένα τραγούδι της Αγγλίδας ποπ τραγουδίστριας Adele, το οποίο χρησιμοποιήθηκε ως θέμα της ομώνυμης ταινίας της σειράς James Bond, το 2012. Την ίδια χρονιά κυκλοφόρησε και σε single, το οποίο  έτυχε μεγάλης εισπρακτικής επιτυχίας, μπαίνοντας σε πολλά chart παγκοσμίως, και σε μερικά εξ αυτών έφτασε το νούμερο 1, όπως στα βελγικά, στα γαλλικά, στα ελληνικά, στα ουγγρικά, στα ιταλικά, στα ελβετικά και σε άλλα. Στις ΗΠΑ και στην Ιταλία, έγινε 2 φορές πλατινένιο και στον Καναδά 4.

Οι κριτικές που ακολούθησαν την πρώτη του κυκλοφορία ήταν κι αυτές θετικές. Επίσης, το τραγούδι έγινε το πρώτο της σειράς του James Bond, που κέρδισε Χρυσή Σφαίρα, Όσκαρ Καλύτερου Πρωτότυπου Τραγουδιού και  BRIT Award. Ωστόσο, κέρδισε και Grammy Καλύτερου Τραγουδιού για Οπτικό Μέσο. Το κομμάτι, ερμηνεύθηκε για πρώτη φορά ζωντανά στην 85η τελετή της Αμερικανικής Ακαδημίας.

## Παραπομπές


## Εξωτερικοί σύνδεσμοι
* 
* Adele official website

Κατηγορία:Τραγούδια του 2012
Κατηγορία:Τραγούδια της Αντέλ
Κατηγορία:Τραγούδια βραβευμένα με Όσκαρ Καλύτερου Πρωτότυπου Τραγουδιού
Κατηγορία:Singles του 2012
Κατηγορία:Τραγούδια γραμμένα για ταινίες
Κατηγορία:Τραγούδια βραβευμένα με Χρυσή Σφαίρα Καλύτερου Πρωτότυπου Τραγουδιού
Νικόλαος Βλιάμος

Ο **Νικόλαος Γεωργίου Βλιάμος** ήταν απόγονος Καρλοβασίων αγωνιστών της Ελληνικής Επανάστασης του 1821. 'Ηταν ανιψιός του αγωνιστή της επανάστασης Γεωργίου Κλεάνθους. Από τη μητέρα του ήταν και δισέγγονος γόνος του Αλέξανδρου Σπαραγίνι, αρχίατρου της Επανάστασης, ο οποίος είχε διατελέσει γιατρός στην υπηρεσία του Ναπολέοντα και ακολούθησε τον Λυκούργο στην εκστρατεία της Χίου.

Γεννήθηκε και απεβίωσε στο Νέο Καρλόβασι το 1872 και το 1957 αντίστοιχα. Στην παιδική του ηλικία στερήθηκε τον πατέρα του Γεώργιο Βλιάμο, μεγάλο επιχειρηματία της εποχής. Από την μητέρα του πήρε αυστηρή και επιμελημένη ανατροφή.

## Μόρφωση
Ο Βλιάμος τελειώνοντας το γυμνάσιο στο Πυθαγόρειο εγγράφεται στη νομική σχολή στην Αθήνα. Είναι εξαιρετικός φοιτητής και σε νεαρή ηλικία ανακηρύσσεται διδάκτωρ. Έχει το χάρισμα να κερδίζει τον σεβασμό και την απεριόριστη εμπιστοσύνη των συνανθρώπων του. Με σύσταση του στενού του φίλου Δημητρακόπουλου αναχωρεί στην Ευρώπη για ευρύτερες σπουδές. Στην Ελβετία εισάγεται σε σεμινάριο λατινικών σπουδών. Στο Παρίσι σπουδάζει ποινικό δίκαιο. Στο Βερολίνο επί τριετία σπουδάζει Εγκληματολογία και Σωφρονιστική. Συνδέεται με τον διάσημο καθηγητή και ποινικολόγο Φον Λιστ. Είναι γνώστης της Γαλλικής, Γερμανικής, Αγγλικής και Ιταλικής γλώσσας. Μάλιστα στη Γερμανία συνδέεται στενά με τον εκεί μετά εκπαιδευόμενο Ιωάννη Μεταξά. 

Στις αρχές του 20ού αιώνα επιστρέφει στην Αθήνα, έχοντας βέβαιη, λόγω των πολλών του προσόντων, την ακαδημαϊκή σταδιοδρομία.

## Πολιτική σταδιοδρομία
Το 1916 εκλέγεται για πρώτη φορά Βουλευτής στο Λαϊκόν Κόμμα. Το 1920 ακολουθεί και η δεύτερη φορά και καταλαμβάνει το αξίωμα του πρώτου αντιπροέδρου της Βουλής, επί κυβερνήσεως Δημητρίου Γούναρη. Ακριβέστερα, διετέλεσε αντιπρόεδρος στην Γ’ συντακτική Συνέλευση των Ελλήνων από 23 Δεκεμβρίου του 1920 έως 15 Σεπτεμβρίου του 1922. Μετά την επανάσταση, το 1922 και λόγω της γνωριμίας του με τον Ιωάννη Μεταξά προσέρχεται στο Κόμμα Ελευθεροφρόνων. Στις εκλογές του 1926 συμβάλλει στην άνοδο του συνδυασμού των τελευταίων στη Σάμο. Εκλέγεται βουλευτής και χρησιμοποιεί όλο το κύρος του προς τον αρχηγό του για να πετύχει στα σχέδια της κυβέρνησης να συμπεριληφθεί ολόκληρο το οδικό περιφερειακό δίκτυο της Σάμου.

Κατά την τετραετία 1928-1932 εγκατεστημένος στη Σάμο αναδιοργανώνει τις πολιτικές του δυνάμεις και βρίσκεται πάλι στις τάξεις του Λαϊκού Κόμματος. Συνεχώς εκλέγεται βουλευτής στις εκλογές του 1932, 1933, 1935 και 1936 μέχρι της 4ης Αυγούστου. 

## Συνεισφορά στη Σάμο
Ο Νικόλαος Βλιάμος εργάζεται για την επίλυση πάρα πολλών ζητημάτων του τόπου. Είναι ο πρώτος που ρίχνει την ιδέα ίδρυσης του αεροδρομίου στη Σάμο και αγωνίζεται για τον σκοπό αυτό με όλες του τις δυνάμεις προσπαθώντας να προωθήσει το θέμα, επισκεπτόμενος τους πάντες για βοήθεια. Επιπρόσθετα έπειτα από δικές του προσπάθειες και αγώνες, ιδρύεται με τον αναγκαστικό νόμο 6085/1934 «Περί oργανώσεως της Οινοπαραγωγής Σάμου» η Ένωση Οινοποιητικών Συνεταιρισμών Σάμου ως αυτόνομος οργανισμός του τόπου.

## Βιβλιογραφία

* Θ. Δ. Σαρηγιάννης, «Ι. ΧΑΤΖΗΓΙΑΝΝΗΣ, Ν. ΒΛΙΑΜΟΣ, ΑΛ. ΣΕΒΑΣΤΑΚΗΣ: ΤΡΕΙΣ ΠΟΛΙΤΙΚΟΙ ΣΤΟ ΚΑΡΛΟΒΑΣΙ», Πρακτικά Συνεδρίου (2007), σ. 84-87.

Κατηγορία:Βουλευτές Σάμου
Rolling in the Deep

To ***Rolling in the Deep*** είναι τραγούδι της Αγγλίδας ποπ καλλιτέχνιδας Adele, το οποίο συμπεριλήφθηκε στον δεύτερο δίσκο της, με τίτλο *[[21 (άλμπουμ, Adele)|21]]*, του 2011. Το 2010, κυκλοφόρησε και σε single, το οποίο σημείωσε πολύ μεγάλη επιτυχία, μπαίνοντας σε πολλά charts και φτάνοντας στο νούμερο 1 σε αρκετά από αυτά, όπως στα βελγικά, τα βραζιλιάνικα, τα καναδικά, τα φινλανδικά, τα γερμανικά και σε άλλα. Στις ΗΠΑ, έγινε 8 φορές πλατινένιο και έφτασε στο νούμερο 1 των *[[Billboard Hot 100]]*. Πλέον θεωρείται ένα από τα πιο επιτυχημένα singles των τελευταίων 25 ετών στις ΗΠΑ. Η Adele, χαρακτήρισε το τραγούδι ως «*σκοτεινό μπλούζ, γκόσπελ ντίσκο κομμάτι»*.

Το κομμάτι έτυχε πολύ καλής κριτικής, καταξιώνοντας παγκοσμίως και την Adele, φτάνοντας σε 11 χώρες στο νούμερο 1. Έως τώρα έχει πουλήσει πάνω από 14 εκατομμύρια αντίτυπα παγκοσμίως. Για τις ανάγκες προώθησης του κομματιού κυκλοφόρησε και video clip, το οποίο κέρδισε σε τρεις κατηγορίες στο MTV Video Music Award, ενώ και στο YouTube, προσεγγίζει 1 δις θεάσεις. Το τραγούδι έχει βραβευτεί με Grammy, σε τρεις διαφορετικές κατηγορίες. Το *Rolling in the Deep* είναι ένα από τα τέσσερα τραγούδια, που μέσα σε μία χρονιά έφτασαν στο νούμερο 1 των αμερικανικών chart, και κέρδισαν το Grammy *Song of the Year*  και το *Record of the Year*. Τα άλλα τρία τραγούδια είναι το ''Bridge over Troubled Water'', το *[[The First Time Ever I Saw Your Face]]* και το *[[Bette Davis Eyes]]*.

## Παραπομπές


## Εξωτερικοί σύνδεσμοι
* 
* Article on the making of Rolling in the Deep by Paul Tingen in Sound on Sound magazine.

Κατηγορία:Τραγούδια του 2010
Κατηγορία:Τραγούδια της Αντέλ
Κατηγορία:Singles του 2010
Κατηγορία:Singles της XL Recordings
Κατηγορία:Νούμερο 1 singles στα Billboard Hot 100
Κατηγορία:Τραγούδια των Linkin Park
Set Fire to the Rain

To **Set Fire to the Rain** είναι ένα τραγούδι της Αγγλίδας ποπ τραγουδίστριας Adele, το οποίο συμπεριλήφθηκε στον δεύτερο δίσκο της, ονόματι *[[21 (άλμπουμ, Adele)|21]]*, του 2011. Μέσα στην ίδια χρονιά κυκλοφόρησε και σε single, το οποίο ήταν το δεύτερο που κυκλοφόρησε στην Ευρώπη από το άλμπουμ. Το single, μπήκε σε αρκετά chart, κι έφτασε στο νούμερο 1 σε αρκετά από αυτά: βελγικά, πολωνικά, τσεχικά, ολλανδικά, σλοβακικά και στις ΗΠΑ. Μία ζωντανή εκτέλεση του κομματιού, στο Royal Albert Hall, απέσπασε το  Grammy Award for Best Pop Solo Performance.

## Παραπομπές


## Εξωτερικοί σύνδεσμοι
* 
* "Set Fire to the Rain" Lyrics

Κατηγορία:Τραγούδια του 2011
Κατηγορία:Τραγούδια της Αντέλ
Κατηγορία:Singles του 2011
Κατηγορία:Singles της Columbia Records
Κατηγορία:Singles της XL Recordings
Κατηγορία:Νούμερο 1 singles στα Billboard Hot 100
Poker Face (τραγούδι της Lady Gaga)

To **Poker Face** είναι ένα τραγούδι της Αμερικανίδας τραγουδίστριας Lady Gaga, το οποίο συμπεριλήφθηκε στο στον παρθενικό δίσκο της, του 2008, *[[The Fame]]*. Το τραγούδι ήταν το δεύτερο single που κυκλοφόρησε από αυτόν τον δίσκο. Το single γνώρισε μεγάλη επιτυχία, ενώ το 2009, ήταν το πρώτο σε πωλήσεις παγκοσμίως, με πάνω από 9.5 εκατομμύρια πωλήσεις. Ενώ, γενικότερα, και οι κριτικές που δέχτηκε ήταν καλές. Επίσης, υπήρξε υποψήφια για Grammy σε τρεις κατηγορίες, κερδίζοντας, τελικά, σε μία, τη *Best Dance Recording*. Το περιοδικό *[[Rolling Stone]]*, το τοποθέτησε 96ο, στον *Κατάλογο με τα 100 Καλύτερα Τραγούδια του 2000s*.

## Παραπομπές


## Εξωτερικοί σύνδεσμοι
* 

Κατηγορία:Τραγούδια του 2008
Κατηγορία:Τραγούδια της Lady Gaga
Κατηγορία:Singles του 2008
Κατηγορία:Singles της Interscope Records
Κατηγορία:Νούμερο 1 singles στα Billboard Hot 100
Κατηγορία:Νούμερο 1 singles στην Αυστρία
Μουράτ Χαν

Ο **Μουράτ Χαν** (*Murat Han*) είναι Τούρκος ηθοποιός, που γεννήθηκε στην Άγκυρα της Τουρκίας στις 1 Μαΐου 1975.

## Βραβεία
* Φεστιβάλ Ταινιών *Χρυσού Πορτοκαλιού* (2007)

## Κατάλογος ταινιών
* Bliss 2007
* Συνείδηση *(Vicdan)* (2008)
* *Δεν γίνεται χωρίς Εσένα (Sensiz Olmaz)* (2011)

Κατηγορία:Τούρκοι ηθοποιοί
Λονγκίντο

Το **Λονγκίντο** (Αγγλικά ***Longido***, Σουαχίλι *Longido*), είναι μια μικρή πόλη και Τμήμα της Περιοχής Λονγκίντο στην Περιφέρεια Αρούσα *(Arusha Region)* της Τανζανίας.

Είναι η διοικητική πρωτεύουσα της Περιοχής Λονγκίντο. Οι πλειονότης των κατοίκων του είναι Μαασάι, αλλά υπάρχουν και άλλες φυλές της Ανατολικής Αφρικής.

Το Λονγκίντο *(Longido)*, βρίσκεται στους πρόποδες του Όρους Λονγκίντο και το οποίο δύναται κάποιος να αναρριχηθεί σε μιάμιση ημέρα.

Το Λονγκίντο *(Longido)* διαθέτει κάποια βασικά καταλύματα (ξενώνες), εστιατόρια, μπαρ και παντοπωλεία. Επίσης, υπάρχει αστυνομικό τμήμα, αρκετές εκκλησίες, Δημοτικό και Γυμνάσιο. Η μοναδική παροχή ηλεκτρικού ρεύματος, πραγματοποιείται μόνο μέσω ιδιωτικών γεννητριών.

## Ιστορία
Η ανάβαση στο Όρος Λονγκίντο κατά το 1928, περιγράφεται στο βιβλίο της *Vivienne de Watteville* *«Speak to the Earth»* (1935).

Το ορυκτό *anyolite* πρωτο-ανακαλύφθηκε το 1954, στο Ορυχείο *«Mundarara Mine»* πλησίον του Λονγκίντο.

Το Λονγκίντο *(Longido)*, προήλθε μετά την Κυβερνητική απόφαση του 2007, αναφορικά με το διαχωρισμό της Περιοχής Μοντούλι *(Monduli District)*.

## Κατάσταση Τμήματος
Επιπλέον της πόλης Λονγκίντο, το Τμήμα περιλαμβάνει το χωριό *Engikareti*.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Αρούσα
* Περιοχή Λονγκίντο
* Αρούσα

## Εικόνες

Αρχείο:Bundesarchiv Bild 105-DOA3107, Deutsch-Ostafrika, Longido, Reittiere für Askari.jpg|Έφιπποι *askaris* (αστυνομικοί) στην Γερμανική Ανατολική Αφρική (μεταξύ 1914 και 1918). 
Αρχείο:Longido town.JPG|Καταστήματα στον κεντρικό δρόμο του Λονγκίντο. Στο βάθος φαίνεται το Όρος Λονγκίντο, ωστόσο, από την παρούσα λήψη, δεν διακρίνεται η κορυφή του.
Αρχείο:Mount Longido - view of the summit.JPG|Η κορυφή του Όρους Λονγκίντο.
Αρχείο:Zoïsite.jpg|Ακατέργαστο δείγμα *anyolite*, επίσης γνωστό και ως «ρουμπίνι σε *zoisite*».



## Σημειώσεις

;Παραπομπές σημειώσεων


## Υποσημειώσεις

;Παραπομπές σημειώσεων


## Παραπομπές


Κατηγορία:Περιοχή Λονγκίντο
Κατηγορία:Τμήματα της Τανζανίας
Κατηγορία:Κατοικημένες περιοχές στην Περιφέρεια Αρούσα
Ούσα Ρίβερ

Η **Ούσα Ρίβερ** (αγγλικά: *Usa River* και σουαχίλι: *Kata ya Usa River*), είναι μια πόλη και Τμήμα η οποία απέχει περίπου 23 χλμ. από την πόλη της Αρούσα *(Arusha)*, την πρωτεύουσα στην Περιφέρεια Αρούσα *(Arusha Region)* στη βόρειο Τανζανία.

Η Ούσα Ρίβερ *(Usa River)* είναι η επαρχιακή πρωτεύουσα της Περιοχής Μέρου.

Η Ούσα Ρίβερ *(Usa River)* έχει τις παρακάτω 9 συνοικίες:

## Εκπαίδευση
thumb|left|300px|Η κεντρική είσοδος του ''School of St Jude''.
Το *Tumaini University Makumira*, πρώην *Lutheran Theological College Makumira*, είναι η κύρια πανεπιστημιούπολη του Πανεπιστημίου *Tumaini*, του Πανεπιστημίου της Ευαγγελικής Λουθιρανικής Εκκλησίας στην Τανζανία *(Evangelical Lutheran Church in Tanzania)*, που ιδρύθηκε το 1997.

Το *MS Training Centre for Development Cooperation* είναι εγκατεστημένο στην Ούσα Ρίβερ *(Usa River)*.

Το *School of St Jude*, ένα σχολείο που χρηματοδοτείται από φιλανθρωπικές οργανώσεις για τα φτωχότερα παιδιά της Περιφέρειας Αρούσα, έχει τις εγκαταστάσεις του στην Ούσα Ρίβερ *(Usa River)*.

Το Λουθιρανικό κέντρο αποκατάστασης στην Ούσα Ρίβερ, όπου άτομα με αναπηρίες εκπαιδεύονται σε διάφορα μαθήματα επαγγελματικής κατάρτισης.

Το *Kennedy House International School*, είναι ένα Δημοτικό Σχολείο με Βρετανικό πρόγραμμα σπουδών, το οποίο άνοιξε το 2010 και εξυπηρετεί τόσο την τοπική κοινωνία όσο και τις οικογένειες των επαναπατρισθέντων στην Αρούσα και την Ούσα Ρίβερ.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Αρούσα
* Περιοχή Μέρου
* Αρούσα

## Σημειώσεις

;Παραπομπές σημειώσεων


## Παραπομπές


Κατηγορία:Περιοχή Μέρου
Κατηγορία:Τμήματα της Τανζανίας
Κατηγορία:Κατοικημένες περιοχές στην Περιφέρεια Αρούσα
Καράτου

Το **Καράτου** (Αγγλικά *Karatu*, Σουαχίλι *Karatu*), είναι το διοικητικό Τμήμα της Περιοχής Καράτου *(Karatu District)*, στην Περιφέρεια Αρούσα *(Arusha Region)* της Τανζανίας.

Σύμφωνα με την Εθνική Απογραφή της Τανζανίας του 2002, ο πληθυσμός στο Τμήμα Καράτου *(Karatu)*, είχε πληθυσμό 17.922 άτομα.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Αρούσα
* Περιοχή Καράτου
* Αρούσα

## Παραπομπές


Κατηγορία:Τμήματα της Τανζανίας
Κατηγορία:Κατοικημένες περιοχές στην Περιφέρεια Αρούσα
Αϊσέ Σουλτάνα (σύζυγος του Μουράτ Δ')

Η **Χασεκί Αϊσέ Σουλτάν** (Οθ. Τούρκικα:عایشه سلطان) (Τούρκικα: *Haseki Ayşe Sultan*, 1614-1680) ήταν η σύζυγος του Σουλτάνου Μουράτ Δ΄ της Οθωμανικής Αυτοκρατορίας και η μοναδική Χασεκί Σουλτάν του.

Ο πλήρης τίτλος ήταν: ***Devletlu İsmetlu Haseki Ayşe Sultan Aliyyetü'ş-Şân Hazretleri***
 
## Ζωή
Για την ζωή της Αϊσέ δεν υπάρχουν πολλές πληροφορίες, ούτε για το που γεννήθηκε, ούτε από που κατάγεται, αλλά ούτε και πως βρέθηκε στο χαρέμι του Μουράτ Δ΄. Το μόνο στοιχείο που είναι γι' αυτήν γνωστό είναι ότι το πραγματικό της όνομα ήταν Αϊσέ.

Υπάρχει μια καταγραφή με την παρουσία της Αϊσέ, ως η μοναδική Xασεκί Σουλτάν του Μουράτ, μέχρι το τέλος δεκαεπταετής της βασιλείας του, και μέχρι την έλευση και δεύτερης Χασεκί Σουλτάν χωρίς όμως αυτό να είναι η αλήθεια.

Το 1633 ο Μουράτ έθεσε ως μισθό στην Αϊσέ, 2.000 Aspers, όπου παρέμεινε καθ 'όλη την διάρκεια της βασιλείας του. Η αύξηση αυτή πιθανότατα συνδέεται με τη γενική αύξηση των υποτροφιών σε όλο το παλάτι κατά τη διάρκεια της βασιλείας του Μουράτ, που περιγράφεται από τον Κότσι Μπέη, και συνοδεύτηκε και με την σημαντική αύξηση του χαρεμιού.

Αυτές οι αλλαγές ήταν πιθανώς μια πτυχή της ισχυρής προσωπικότητας του Μουράτ, αφότου πήρε στα χέρια του, τον έλεγχο της κυβέρνησης μετά από εννέα χρόνια της αντιβασιλείας της μητέρας του Κιοσέμ Σουλτάν.

Ξεκίνησε με μισθό των 2.000 Aspers την ημέρα, ενώ η δεύτερη χασεκί του Μουράτ, έπαιρνε, 2571 Aspers την ημέρα. Επτά μήνες αργότερα, ωστόσο, ο μισθός της δεύτερης χασεκί του Μουράτ μειώθηκε σε 2.000 Aspers, όπου παρέμεινε μέχρι το θάνατο του Μουράτ.

Η Αϊσέ γέννησε τον πρώτο της παιδί σε ηλικία 13 ετών το Ηγεμόνα Αχμέτ το 1627, μαζί με τον Μουράτ απέκτησαν συνολικά 8 παιδιά:
* Ηγεμόνας Αχμέτ (1627-1636)
* Γκεβχέρ Σουλτάν (1630-?)
* Ηγεμόνας Σουλεϊμάν (1632-1635)
* Ηγεμόνας Μεχμέτ (1633-1637)
* Ισμιχάν Καγιά Σουλτάν (1633-1659)
* Σαφιγιέ Σουλτάν (1634-1685)
* Ηγεμόνας Αλαεντίν (1635-1637)
* Ρουκιγιέ Σουλτάν (1639-1716)

Η Αϊσέ πέθανε στο Εσκί Σαράϊ το 1680 σε ηλικία 66 ετών.

## Παραπομπές


## Πηγές
* Anthony Dolphin Alerson (1956). *The Structure of the Ottoman Dynasty*. Clarendon Press.
* Leslie P. Peirce (1993). *The Imperial Harem: Women and Sovereignty in the Ottoman Empire*. Oxford University Press. pp.&nbsp;106–107. ISBN 978-0-195-08677-5.
* Ahmed Akgündüz, Said Öztürk (2011). *Ottoman History: Misperceptions and Truths*. Oxford University Press. ISBN 978-9-090-26108-9.
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback).
* Yavuz Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover).

Κατηγορία:Σουλτάνες της Οθωμανικής Αυτοκρατορίας
Κατηγορία:Οθωμανοί
Σταυριάνθη Αναστασιάδου

Η **Σταυριάνθη Αναστασιάδου** (Σμύρνη, 1882 - Αθήνα, 1962) ήταν διακεκριμένη Ελληνίδα παιδαγωγός.

## Βιογραφία
Γεννήθηκε το 1882 στη Σμύρνη και ήταν κόρη των, καταγόμενων από τη Σάμο, Νικολάου Βουτσαδοπούλου και Θεανώς Μαυρομάτη. Φοίτησε στο Διδασκαλείο του Ομηρείου Παρθεναγωγείου Σμύρνης και μετά την αποφοίτησή της μετέβη στο Ναζλί όπου διετέλεσε νηπιαγωγός για μια διετία. Με την επιστροφή της στη Σμύρνη διορίστηκε νηπιαγωγός στη συνοικία του Αγίου Νικολάου από όπου αργότερα παραιτήθηκε ιδρύοντας, μαζί με τον σύζυγό της, ιδιωτικό εκπαιδευτήριο που λειτούργησε αδιάκοπα μέχρι το 1922. Την ίδια περίοδο εδραιώθηκε ως παιδαγωγός μέσα από το βιβλίο της *Παιδικαί βαθμίδες*.

Παράλληλα διακρίθηκε για την έντονη κοινωνική και εθνική της δράση: συγκεκριμένα δραστηριοποιήθηκε αρχικά κατά τα πρώτα χρόνια της δεκαετίας του 1910 μέσω της τοπικής της ενορίας ενώ από το 1914, όταν άρχισαν οι διωγμοί εναντίον των ελληνικών πληθυσμών της Οθωμανικής Αυτοκρατορίας, είχε σημαντική συμβολή στην οργάνωση συσσιτίων υπέρ των διωκόμενων. Το 1919, με την άφιξη του ελληνικού στρατού στη Σμύρνη στα πλαίσια της Μικρασιατικής εκστρατείας υπήρξε πρόεδρος του σωματείου *Ιάδα Αδελφή του Στρατιώτου*, το οποίο μεριμνούσε για την ψυχαγωγία και την ανακούφιση των Ελλήνων στρατιωτών μέσω της αποστολής δεμάτων, της δημιουργίας τμήματος αλληλογραφίας και των επισκέψεων στους στρατιώτες του μετώπου. Επίσης, ήταν ιδρυτικό μέλος της *Άμυνας Ελληνίδων Μικρασίας*. Για τη δράση της τιμήθηκε με τον πολεμικό σταυρό Γ΄ τάξεως.

Μετά τη Μικρασιατική καταστροφή η Αναστασιάδου κατέφυγε στην Αθήνα όπου ίδρυσε πρώτα το *Εργαστήριον Απόρων Γυναικών* και έπειτα, το 1923, τη Χριστιανική Ένωση Νεανίδων, της οποίας διετέλεσε πρώτη πρόεδρος. Το 1930 συμμετείχε σε διεθνές συνέδριο στο Παρίσι ενώ το ίδιο έτος τιμήθηκε εκ νέου από το ελληνικό κράτος με την απονομή μεταλλίου εξαιρέτων πράξεων. Η δράση της συνεχίστηκε και τα επόμενα χρόνια ενώ από το 1950 απετέλεσε μέλος του διοικητικού συμβουλίου του συλλόγου *Αποφοίτων Ομηρειάδων*. 

Κατά τα τελευταία χρόνια της ζωής της αντιμετώπισε κινητικά προβλήματα. Απεβίωσε στις 23 Αυγούστου του 1962 στην Αθήνα. Ήταν παντρεμένη από το 1904 με τον θεολόγο Αθανάσιο Αναστασιάδη από το Τσεσμέ. Γιος της ήταν ο καθηγητής ηλεκτρονικής φυσικής του Πανεπιστημίου Αθηνών, Μιχαήλ Αναστασιάδης.

## Παραπομπές

Κατηγορία:Έλληνες παιδαγωγοί
Τρύφων Αλεξιάδης

Ο **Τρύφων Αλεξιάδης** είναι οικονομολόγος, πρώην βουλευτής και πρώην αναπληρωτής υπουργός Οικονομικών.

## Βιογραφία
Γεννήθηκε στην Καβάλα το 1960. Είναι τελειόφοιτος του τμήματος Διοίκησης Επιχειρήσεων της ΑΣΟΕΕ.

Έχει διατελέσει συντονιστής του Τμήματος Οικονομικής Πολιτικής του ΣΥΡΙΖΑ σε θέματα φορολογικής πολιτικής. 

Στις 17 Ιουλίου του 2015 ανέλαβε αναπληρωτής υπουργός Οικονομικών αρμόδιος για τα έσοδα αντικαθιστώντας τη Νάντια Βαλαβάνη. Διατήρησε το αξίωμα αυτό στην υπηρεσιακή κυβέρνηση της Βασιλικής Θάνου και στη δεύτερη κυβέρνηση του Αλέξη Τσίπρα μέχρι τον ανασχηματισμό της 5ης Νοεμβρίου του 2016.

Στις εκλογές του 2019 εξελέγη βουλευτής Β' Πειραιώς με τον ΣΥΡΙΖΑ. Στις εκλογές του 2023 απέτυχε να επανεκλεγεί.

## Παραπομπές


## Εξωτερικοί σύνδεσμοι
*Προσωπικός ιστότοπος
*Προσωπικό blog

Κατηγορία:Έλληνες οικονομολόγοι
Κατηγορία:Έλληνες αναπληρωτές υπουργοί Οικονομικών
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Β΄ Πειραιά
Κατηγορία:Έλληνες πολιτικοί του 21ου αιώνα
Πολιτεία (αποσαφήνιση)

Ο όρος **πολιτεία** μπορεί να αναφέρεται στα παρακάτω:

## Φιλοσοφία
* Πολιτεία (αρχαία Ελλάδα), η χρήση της λέξης σύμφωνα με τον Πλάτωνα και τον Αριστοτέλη, και η μετέπειτα χρήση από τους Ρωμαίους
* Πολιτεία (έννοια), χρήση του όρου στα ελληνικά και διεθνώς, χρήση ως δημοκρατία στην εφάμιλλη αγγλική λέξη (republic)
* Πολιτεία του Πλάτωνα, έργο του Πλάτωνα
* Αθηναίων Πολιτεία (Αριστοτέλης), έργο του Αριστοτέλη
* Πολιτικά, έργο του Αριστοτέλη το οποίο ορισμένες φορές αναφέρεται και ως Πολιτεία

## Κράτη
* Ελληνική Πολιτεία
* Επτάνησος Πολιτεία
* Κρητική Πολιτεία
* Ελευθέρα Πολιτεία Ικαρίας
* Σαμιακή Πολιτεία
* Μια από τις Πολιτείες των ΗΠΑ

## Διάφορα
* Πολιτεία Αττικής, συνοικία στην Αθήνα

## Σε άλλες γλώσσες
Κατά παρέκταση σε σχέση με τις έννοιες των αντίστοιχων όρων σε λατινικά και αγγλικά:
* Res publica, λατινική έκφραση που περιγράφει τις δημόσιες υποθέσεις
* Κοινοπολιτεία, ομόσπονδη δομή κρατικών οντοτήτων
* Ρεπουμπλικανισμός, πολιτική φιλοσοφία σύμφωνα με την res publica και κοινοπολιτεία, έκφραση της συνταγματικής αντιπροσωπευτικής δημοκρατίας
* Συνταγματική αντιπροσωπευτική δημοκρατία, τύπος δημοκρατίας